

## PLANINSKO DRUŠTVO BREŽICE

# vas vabi na izlet na

#### Uršljo goro 1699m

**Odhod v soboto, 22. marca 2025, ob 6:30**

**s parkirišča pred restavracijo Štefanič Brežice**

**Težavnost: lahka označena pot**

**Vodnik: Leja Lopatič in Nuša Rožman,** vodnici PZS.

**Čas hoje:** 5 – 6 ur, višinska razlika po poti 930 m.

**Potrebna oprema:** primerna oblačila in obutev, pohodne palice.

**Prehrana in pijača:** iz nahrbtnika, v Domu na Uršlji gori

**Prevoz:** osebni avtomobili, cena prevoza 10 eur.

**Prijave:** do **četrtka, 20. marca 2025,** na **070 267 868** ali **lopaticleja@gmail.com**

**Opis poti:** Pot bomo začeli pri Poštarskem domu pod Plešivcem. Naredili bomo krožno pot. Na Uršljo goro se bomo povzpeli po poti imenovani ''čez Kozarnico,'' vračali pa se bomo ''čez Kal.''

V primeru slabe vremenske napovedi bo tura dan pred odhodom odpovedana.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**



https://lucina-potepanja.com/nedeljski-izlet-na-ursljo-goro/

**Uršlja gora ali Plešivec** je s svojimi 1699 metri najvzhodnejši Karavanški vrh, ki leži med Slovenj Gradcem in Črno na Koroškem. Ime Plešivec je dobila po apnenčastem sivem vrhu nad gozdnatim pobočjem gore, ki iz doline izgleda kot pleša. Ime Uršlja gora pa je gora dobila ime po cerkvi sv. Uršule, ki je najvišja ležeča cerkev v Sloveniji.

**Najvišja ležeča cerkev v Sloveniji**

O nastanku cerkve govori več zgodb. Okoli leta 1570 se naj bi zbrali kmetje iz bližnje okolice in se dogovorili, da bodo sezidali cerkev, ki ji daleč naokoli ne bo večje po velikosti in nadmorski višini. Želeli so, da petih stvari pod plaščem sv. Uršule ne bo manjkalo: kruha, dobrote, mošta, volne in prave krščanske vere. Cerkev je sezidana iz kamna, ima skodlasto streho, stolp pa so morali kasneje zaradi strel in viharjev znižati. Danes nas na ”Uršlji” pozdravi obnovljena cerkev, ki se vsa sveti v belem, kot da je bila postavljena pred kratkim.